कबाड़ा खरीदने गया था, पुलिस ने जुआरी समझकर पीटा, कर दिया बंद
गंजबासौदा| जवाहर रोड निवासी सना मोहम्मद खान कबाड़ा खरीदने गांव सेमरी गया था। वहां पुलिस ने उसकी जमकर पिटाई की और जुआ खेलने के आरोप में बंद कर दिया। इसकी शिकायत उसके परिजनों ने पुलिस अधीक्षक से की है। पिटाई के कारण उसका उपचार शासकीय अस्पताल में चल रहा है। उसने बताया वह गुलाबगंज रोड स्थित सेमरी गांव गया था। पेड़ के नीचे बैठकर थकान मिटा रहा था तभी पुलिस वाले आए। खड़ा करने के बाद तलाशी लेने लगे। जेब में रखे 340 रुपए निकाल लिए। मैने विरोध किया तो डंडे और घूंसे मारे। थाने लाकर जुआ खेलने के आरोप में बंद कर दिया।
hin_Deva hin_Deva